הוועדה המיוחדת לפניות הציבור, כנסת 20, פרוטוקול מספר 100, 2017-05-29 10:15

ישראל אייכלר: אני פותח את הישיבה של הוועדה לפניות הציבור שזומנה לשעה עשר ורבע, כמעט רבע שעה איחרנו בגלל התור שיש בשער פלומבו והאורחים לא הגיעו, אז אנחנו לא יכולים לחכות יותר, אנחנו נפתח את הישיבה.

ישראל אייכלר: הנושא הוא עיכוב סלילת מסילת הרכבת הקלה לבית החולים הדסה עין כרם וזו ישיבת מעקב לדיון שהיה ב-27.2.2017.

ישראל אייכלר: אני רוצה להגיד שאתמול נסעתי מהדסה לעיר ועברתי את השכונה הזאת, מהמפלצת עד בית וגן, ממש כואב הלב כמה שנים כבר השטח באמצע הכביש תפוס, כבר שמו אפילו כורכר וגדר, שגם לא יוכלו לחנות כנראה, זה ממש עוול גדול מאוד.

ישראל אייכלר: הוועדה שהייתה ב-27.2.2017 הייתה מאוד סוערת כי משרד התחבורה וסיטיפס ומשרד האוצר היו בסכסוך ממושך שכולו על גבם של האזרחים ועשרות אלפי תושבי ירושלים ממתינים עדיין להמשך קו הרכבת הקלה להדסה עין כרם ושכונות דרום העיר.

ישראל אייכלר: אני שומע בתקשורת, ראיתי איזה ידיעה לפני כחודש, שיש איזה שהיא הסכמה בין האוצר לסיטיפס על הארכת קו הרכבת הקלה בירושלים.

ישראל אייכלר: אנחנו נברך על זה, אם כי בעניין של המחיר אנחנו לא יכולים להתערב ולא אמורים להתערב, גם לא יעזור לנו להתערב.

ישראל אייכלר: אורך הקו הנוכחי הוא 13 קילומטר מפסגת זאב להר הרצל.

ישראל אייכלר: זה עלה 4.3 מיליארד שקל, כך שאנחנו לא יכולים להעריך את המספרים האלה, אם באמת הגיעו להסדר על 80 מיליון, אני לא יודע מה המשמעות, אני רק יודע ש-140,000 נוסעים כבר נוסעים על הקו הזה, הקו הזה משרת היום 140,000 נוסעים ביום.

ישראל אייכלר: אגב, זה יותר מהציפיות שמישהו חשב שיהיה כל כך מהר.

ישראל אייכלר: ההסכם שנחתם בין המדינה לסיטיפס כבר נחתם לפני 15 שנה במודל BOT, החברה קיבלה זיכיון למשך 27 שנים להפעלת הקו הראשון של הרכבת הקלה בירושלים.

ישראל אייכלר: היו טענות קשות בדיון הקודם בעניין ניהול המשא ומתן והפערים בין הצדדים נראו גדולים ובלתי אפשריים, אבל מאז שהוועדה התכנסה, מבלי להיכנס למשא ומתן עצמו ובלי להיות בצד אחד של המעורבים, כבר אפשר לומר שהדיון הציבורי הועיל שהם יישבו ביחד ויגיעו לאיזה שהוא הסדר.

ישראל אייכלר: אנחנו מאוד מקווים שהישיבה הנוכחית תזרז את זה עוד יותר, למרות שהישיבה נדחתה מספר פעמים בהתאם לבקשת הצדדים.

ישראל אייכלר: היות שאין לנו מטרה לעכב, אלא לזרז, אז נתנו להם זמן לשבת והם באמת ישבו, אפילו הישיבה הזאת נעשית - - - אמרתי שננסה לעשות אותה בקצרה ועשיתי את זה מוקדם כדי שהם יוכלו לשבת עד התאריך שהם קבעו ליעד, לגמור את ההסכם, נדמה לי שזה בסוף החודש, ב-15 ביוני, בעוד שבועיים, אז אני באמת רוצה שהם יגיעו להסדר.

<שלומית אבינוח-קואולמן: הסדר וחתימה.

ישראל אייכלר: הסדר וחתימה, בטח.

ישראל אייכלר: בדיון הקודם נטען כי הצעת סיטיפס עומדת על 355 מיליון יורו עבור שדרוג הקו האדום, המדינה רצתה לשלם 310 מיליון.

ישראל אייכלר: 45 מיליון יורו ביני לבינך מה היא.

ישראל אייכלר: הערכות המדינה לעלויות היו בין 20% ל-30% נמוכות מהמחיר שסוכם עם הזכיין.

ישראל אייכלר: עד שהם יגיעו אני רוצה לומר שהיה פעם חשב של האוצר שאמר שבמדינת ישראל כביש שצריך לעלות 10 מיליון עולה 20 מיליון והוא אף פעם לא מבין מדוע.

ישראל אייכלר: אז אני מבין שהמסורת נשמרת בכל זאת, שקו שצריך לעלות שליש נמוך מהמחיר - - - אבל זה מה שסוכם כנראה עם הזכיין.

ישראל אייכלר: לזכותו של הזכיין ייאמר שהוא לא מפר הסכם, הזכיין קיבל לפני 15 שנה מתנה.

ישראל אייכלר: אני רוצה לחשוב בקול, מה הסיבה שהמדינה תמיד חושבת, כמו שכולנו חשבנו, מי זה המדינה?

ישראל אייכלר: שלא יהיה להם 140,000 איש ליום ונצטרך לסבסד אותם ונצטרך לממן אותם ונצטרך לעזור להם להחזיר את ההשקעה, בסוף התברר שבמהירות גדולה מאוד הם קיבלו את ה-140,000.

ישראל אייכלר: אותו סיפור היה לנו עם כביש 6, היינו בטוחים שאנחנו צריכים לשלם למשקיעים בכביש 6, גם מיליארדים, הרבה סבסוד והרבה עזרה כדי שהם יוכלו לממן את ההשקעות.

ישראל אייכלר: התברר מהר מאוד שהם כבר מעל ומעבר לכל הצלחה.

ישראל אייכלר: אז היינו צריכים להיות חכמים, מכביש 6 ללמוד על סיטיפס, ומשם ללמוד לעכשיו, לא לקחת כאילו כמובן מאליו שהם צריכים להפסיד כך וכך ואנחנו צריכים לשלם מכספי העניים למשקיעים.

ישראל אייכלר: אתה רוצה להגיב על זה?

<איתן טי: אני אשמח להתייחס.

<איתן טי: קודם כל אני שמח שהתוצאות של הפרויקטים עם משרד התחבורה הן חיוביות, אני רק אזכיר שיש רק פרויקטים שבהם תחזיות שלנו היו לא נכונות.

<איתן טי: רק עכשיו עשינו למשל חניוני חנה וסע בעקבות עבודות הרכבת הקלה בתל אביב, השקענו בזה כספים רבים, עשרות מיליונים של שקלים, שבדיעבד התברר שהציבור לא בחר בזה, הוא לא שם את הרכב בחניוני חנה וסע, הוא לא השתמש בשאטלים חינמיים שהמשרד נתן כדי להגיע למוקדי התעסוקה.

<איתן טי: כלומר לשמחתנו רוב הפרויקטים מצליחים והציבור לוקח אותם, אבל יש מקרים שאנחנו מנסים לתת שירות והציבור לא לוקח.

יעקב גיל: השאטלים האלה לא היו שירות לציבור, הם לא תוכננו בהתאם לצרכים.

<איתן טי: הם היו מתוכננים לצורך והוא באמת לא נתן את המענה, אני מסכים איתך.

<איתן טי: אם הציבור בחר לא להשתמש כנראה שהם לא היו - - -

ישראל אייכלר: בדיוק.

יעקב גיל: אם שולחים ציבור לחניון שנמצא מחוץ לעיר ומעריכים - - -

ישראל אייכלר: חזקה על ציבור שהוא משתמש במשהו שנותנים לו חינם.

ישראל אייכלר: אם הוא לא משתמש אז סימן שלא הגיעו ליעדים הנכונים.

<איתן טי: אני רק מביא את זה כדוגמה ש - - -

ישראל אייכלר: שלפעמים השקעות - - -

<איתן טי: והדבר השני שרציתי לציין, שהתחזיות של 140,000 היו התחזיות המקוריות של המדינה, המספר הזה זה באמת המספר שהגיעו אליו, התחזיות התגלו כנכונות.

<איתן טי: התחזיות המקוריות דיברו על האזור הזה של - - -

<קריאה: אנחנו עדיין מתחת לרשת הביטחון.

ישראל אייכלר: הם עדיין מפסידים?

<קריאה: אנחנו על גבול רשת הביטחון, שזה אומר ש - - -

ישראל אייכלר: מטרת הדיון הזה זה יותר דיווח, לדווח לוועדה ולכנסת ולציבור איפה עומדים עם ההסכם ולזרז את המזורזים, שכבר סוף סוף נתחיל לראות, לא רק עד המפלצת, מי שיודע מה זה המפלצת, הבובה הזאת בקרית יובל, שלא יחשבו שזה משהו מפחיד, ובעיקר איך ממשיכים משם להדסה.

ישראל אייכלר: זאת המטרה, זה היעד.

ישראל אייכלר: אתה רוצה לענות ממשרד התחבורה?

<איתן טי: אני חושב שזוהר ישמח להתייחס.

<איתן טי: אני רק אגיד מילה אחת על - - -

ישראל אייכלר: זוהר זולר, משנה למנכ"ל-תכנית אב לתחבורה, תן לנו קצת מידע.

<זוהר זולר: בוקר טוב, סליחה על האיחור.

<זוהר זולר: מבחינת ההתקדמות שלנו בפרויקט הארכות ושלוחות, גם בפעם הקודמת אנחנו הגענו ודיווחנו על כך שהמדינה נמצאת בשלבים שונים של משא ומתן מול הזכיין כבר תקופה יחסית ארוכה.

<זוהר זולר: על פי מקורות זרים, כמו שאומרים, הייתה פריצת דרך בתקופה האחרונה גם מבחינת ההסכמים העקרוניים שהגיעו בכירי המדינה עם זכיין הרכבת הקלה ואנחנו נמצאים בסופו של המשא ומתן כאשר יש התקדמות משמעותית בפרקים השונים.

<זוהר זולר: המשא ומתן נוגע בארבעה הסכמים שונים, מדובר בפרויקט לא קטן שכולל בתוכו גם רכש קרונות, גם הפעלה ותחזוקה, גם הקמה של הפרויקט עצמו, כאשר בד בבד עם המשא ומתן הזה, חברת מוריה, שנציגה גם נמצא כאן איתנו, מבצעת בעבור המדינה את ההכנה לטובת הנחת המסילה.

<זוהר זולר: ההכנה הזאת מתבצעת בזמן זה.

<זוהר זולר: פרויקט הנטקה, קילומטר וחצי מהר הרצל ועד אותה מפלצת שציינת קודם, ערוך ומוכן כבר לקליטה של מסילות.

<זוהר זולר: הנרייטה סולד, הרחוב הממשיך מהמפלצת ועד צומת אורה, נמצא בסופו של פרויקט.

<זוהר זולר: מצומת אורה ועד בית חולים הדסה נכנסנו כבר לעבודות הכנה לקראת הנחת המסילות, ופרויקט הדסה, חברי כאן מהדסה, ברגע שנסיים את התהליך הפורמלי של חתימת ההסכם, גם שם ייצא המכרז והעבודות יתחילו עוד השנה הנוכחית.

<זוהר זולר: כל הדברים הללו נועדו כדי להכין מבעוד מועד את השטח לקליטת המסילה, שזו אחת המסקנות המשמעותיות שהפקנו מהקו הראשון.

<זוהר זולר: אם בעבר סיטיפס עשו את מכלול העבודות מצד רחוב לצד רחוב, היום המדינה מבצעת 75% מעבודות ההנדסה האזרחית, מעבודות החפירה, בטונים וכו'.

<זוהר זולר: זה שינוי מאוד מאוד משמעותי שנועד להיות הרבה יותר רגיש לסבל ציבורי במהלך העבודות ולראיה, יש הצלחה.

<זוהר זולר: עוד פעם, למרות המוח היהודי עוד לא המצאנו שיטה של לחפור בלי לחפור.

<זוהר זולר: זה לא פשוט, זה לא נעים, אבל נתיב נסיעה לכל אורך הדרך, מהר הרצל ועד הדסה, לא הופסק אפילו לא פעם אחת, תמיד היה נתיב נסיעה פעיל וזמין לתושבים וזה משמעותי מאוד, וזו אחת המסקנות המשמעותיות מהקו האדום.

<זוהר זולר: כך שהפרויקט ממשיך - - -

ישראל אייכלר: מי משלם בסוף את הכסף הזה?

ישראל אייכלר: אם משרד התחבורה והמדינה עושים את ההכנה, אז סיטיפס, עולה להם פחות הפרויקט הזה.

<זוהר זולר: פרויקט הארכות ושלוחות, הקו האדום, הוא פרויקט תקציבי, להבדיל ממנגנון ה-BOT, Build Operate Transfer, שהיה מקובל קודם, הפרויקט הזה הוא פרויקט במימון מדינה מלא ומכאן שהשליטה של המדינה בפרויקט הזה היא הרבה יותר גבוהה.

<זוהר זולר: החל משלב התכנון - - -

ישראל אייכלר: ואז סיטיפס מקבלת פחות כסף על העבודה שלה?

ישראל אייכלר: או שהסכום שסגרתם איתם, הם מקבלים בלאו הכי גם אם אתם עושים את כל התשתית?

<זוהר זולר: לא, הסכום שנסגר מול סיטיפס הוא בקורלציה מלאה, בהקבלה מלאה להיקף העבודה שהם מבצעים.

ישראל אייכלר: בדיוק, כי בעבר הם עשו את הכול אז הם קיבלו הרבה יותר כסף, היום מקבלים פחות?

<זוהר זולר: עובדתית.

<זוהר זולר: הפרויקט עצמו היום קטן בצורה משמעותית ממה שהוא היה קודם וכך גם העלויות שנלוות לעניין הזה.

ישראל אייכלר: מה הסיבה שקישרתם את השלוחות האחרות לקו הזה?

<זוהר זולר: הקו הזה, צריכים קודם כל להכיר שני דברים.

<זוהר זולר: הפרויקט הקיים, קו אדום, 13.8 קילומטר, 23 תחנות, מערכת, 46 קרונות שמהווים 23 רכבות, כל הדברים הללו הם תחת הסכם זיכיון ארוך טווח.

<זוהר זולר: הארכות ושלוחות, כשמן כן הן, הן הארכות של קו קיים.

<זוהר זולר: זאת אומרת גם בתוך הסכם הזיכיון הקיים יש את חובת המדינה להגיע במשא ומתן.

<זוהר זולר: יש הארכות חובה, הארכות רשות, זה מתחלק גם בצורה הזו, אבל יש חובה לקיים הליך משא ומתן, אבל יותר מזה, ברמה הפרקטית.

<זוהר זולר: כאשר רוצים שמערכת תתחבר למערכת הסיפור של אינטגרציה והסיפור של אחריות הוא הסיפור המשמעותי ולכן הכרחי שמפעיל קיים הוא זה שיקלוט מערכת חדשה.

<זוהר זולר: אם רוצים שאותה רכבת תמשיך מהקו הקיים לכיוון הדסה חובה שזה יהיה על ידי אותו מקים/מפעיל.

<זוהר זולר: זה נכון שאפשר לעשות את זה במנגנונים שונים, אבל אז אתה מאבד את כל ממד האחריות בפרויקט הזיכיון שאותו קנית.

ישראל אייכלר: ומה שאגד טוענים לגבי תלישת אשכולות מאגד?

ישראל אייכלר: במשך המון שנים ידענו שאתה חייב להיות אגד, חברה אחת מונופולית בכל הארץ, כדי שיהיה שילוב, עד שמשרד התחבורה שינה והתחיל לקרוע אשכולות אשכולות ופה אתה חוזר ל - - -

<זוהר זולר: בהבדל אחד משמעותי, שכל עוד יש גלגלים לאוטובוסים והם לא צריכים לנסוע על מסילה, רמת הגמישות בלייצר דברים אחרים היא הרבה יותר גבוהה.

<זוהר זולר: כאשר הרכבת נוסעת על אותה מסילה אי אפשר להפריד מסילות.

<זוהר זולר: המערכת צריכה להיות מערכת האיתות.

<איתן טי: אלה מערכות מורכבות, זה מערכות טכנולוגיות.

ישראל אייכלר: בכל העולם זה אותה חברה, כל הרכבות?

<זוהר זולר: על פי המחקר שאנחנו עשינו, והמלצנו את זה לוועדת המכרזים הבין משרדית, במרבית המדינות המערביות יש מפעיל אחד מסילתי.

<זוהר זולר: שוב, מסילתי.

<זוהר זולר: מפעיל אחד מסילתי בתוך שטח אורבני אחד, אלא אם כן יש קו נוסף שמגיע מחוץ לעיר ומשתמש במסילה משותפת.

<זוהר זולר: הממשק שבין שני מפעילים בתוך מסילה אחת הוא מאוד מאוד מאוד מסוכן, לא ברמת הבטיחות, אלא ברמת התפעול השוטף, אחריות, מערכות משולבות ומשותפות, ניהול צי.

<זוהר זולר: תחשוב שיש רכבת אחת שנוסעת בתדירות של 6 דקות, מגיעה רכבת נוספת בתדירות אחרת, צריכים לסנכרן את כל המערכת, נקודת השליטה היא נקודה אחת, יש חדר בקרה אחד לכל המערכת כולה.

<זוהר זולר: את כל הדברים האלה לקחנו בחשבון כאשר יצאנו לפרויקט הזה של משא ומתן מול סיטיפס.

ישראל אייכלר: זה נשמע הגיוני, אבל נמל תעופה גם עובד ככה, שיש הרבה חברות והרבה מטוסים שמגיעים בו זמנית מכל מיני מקומות.

<זוהר זולר: אבל בסופו של עניין המערכת שבתוך נמל התעופה היא מערכת אחת.

<זוהר זולר: לא תמצא מקום שבו יש שתי מערכות נפרדות בתוך נמל אחד.

<זוהר זולר: זה בדיוק הקבלה לא רעה לעניין הזה.

<זוהר זולר: לכן, ניתן להפעיל רכבות מסוגים שונים - - - להקבלה שנתת, ניתן להפעיל רכבות שונות, אבל על מערכת אחת.

<זוהר זולר: הרכבת עצמה יכולה להיות מסוגים שונים, כל עוד היא עונה לאותן דרישות מערכת.

ישראל אייכלר: טוב.

ישראל אייכלר: מה שחסר לנו עכשיו זה רק לוח זמנים.

ישראל אייכלר: מי יכול לתת לנו?

<זוהר זולר: מבחינת הפרויקט, קודם כל הליך המשא ומתן, כאמור הגדירה המדינה התוויה מאוד מאוד ברורה להליך המשא ומתן, אנחנו נמצאים בתוך ההתוויה הזו, אנחנו בעמדה שברמה ההסכמית, ברמת החוזים עצמם, אנחנו יכולים להגיע בשלים ולעמוד בתאריך היעד שקבעה המדינה, עדיין ישנם - - -

<שלומית אבינוח-קואולמן: מה תאריך היעד?

<זוהר זולר: 15 ביוני.

ישראל אייכלר: חתימת ההסכם?

<זוהר זולר: ההסכמים הבשלים צריכים להיות מוכנים עד אז.

<זוהר זולר: ישנם עדיין פערים מסוימים שצריכים ליישב בין הצדדים, תפקידי בדרג המקצועי זה לבשל את כל העסקה הזו עד קבלת החלטה על ידי הדרגים המנהלים ואז זה יתבצע מול סיטיפס וכל הדברים הללו עד ה-15 ביוני.

ישראל אייכלר: ואחר כך לגבי הפרויקט עצמו?

<זוהר זולר: מבחינת הפרויקט עצמו, פרויקט הנחת המסילות, ההסכם כולו הוא ל-41 חודשים סך הכול כאשר ההפעלה היא הפעלה מדורגת, דהיינו מקטע שהוא מוכן, מופעל - - -

ישראל אייכלר: מתי הקטע הראשון עד קרית יובל שם?

<זוהר זולר: 29 חודשים, זה לא עד קרית יובל, זה עד צומת אורה כמעט.

<זוהר זולר: מנווה יעקב בצפון, שזה תוספת של 2.5 קילומטר כמעט - - -

ישראל אייכלר: כמה חודשים אמרת?

<זוהר זולר: 29.

ישראל אייכלר: זה שנתיים וחצי.

ישראל אייכלר: אתה צריך לקחת בחשבון שאנחנו עוד מעט יוצאים לפנסיה.

ישראל אייכלר: בשבילכם שנתיים וחצי, 40 חודשים, זה כלום, לנו זה מאוד משמעותי.

ישראל אייכלר: אני חשבתי שעד הדסה זה הרבה יותר מהר.

<זוהר זולר: בשורה התחתונה, עוד פעם, בסופו של עניין קצב הנחת מסילות הוא קצב נתון, קצב בניית גשרים הוא קצב נתון.

ישראל אייכלר: הגשרים כבר קיימים שם להדסה?

<זוהר זולר: הגשרים עכשיו נבנים.

<זוהר זולר: זה חלק מאותו מכרז שהמדינה לקחה על עצמה.

ישראל אייכלר: כמה זמן עד הדסה?

<זוהר זולר: 41 חודשים.

ישראל אייכלר: חשבתי שב-41 חודשים כבר תרשתו את כל העיר עם כל השלוחות האחרות.

<זוהר זולר: במקביל לדבר הזה, אני שמח לבשר שהקו הירוק של הרכבת הקלה בירושלים, של רשת הרכבות, עכשיו אפשר להגיד רשת הרכבות בירושלים, יצא למכרז בינלאומי להנחת מסילות, שזו בשורה מאוד מאוד משמעותית לתושבי ירושלים, זה להכפיל את כמות המסילות שיש בירושלים.

<זוהר זולר: היום 13.8 קילומטר מסילה קיימת, סדר גודל של 7 קילומטרים נוספים מסילה הארכות ושלוחות ועוד 20 קילומטר נוספים למסילה חדשה של הקו הירוק.

<זוהר זולר: שני פרוזדורים, מעכשיו נאמר פרוזדורים, פרוזדור אדום ופרוזדור ירוק מסוגלים לייצר חמישה קווים תפעוליים שונים מנקודות מוצא לנקודות יעד וזו בשורה עצומה.

ישראל אייכלר: אתה יכול להגיד בעל פה, שקורא הפרוטוקול יידע, איפה עוברים הקווים האלה?

ישראל אייכלר: או שהוא חייב לראות את - - -

<זוהר זולר: הקו האדום, מהדסה עין כרם ועד נווה יעקב.

<זוהר זולר: זה הקו האדום, נקרא לו הפרוזדור האדום.

ישראל אייכלר: זה הקיים?

<זוהר זולר: הקיים זה מהר הרצל עד פסגת זאב, אנחנו מאריכים אותו, הדסה עד נווה יעקב, אחד.

<זוהר זולר: שניים, משכונת גילה בדרום דרך קניון מלחה אזור הספורט בירושלים, צומת פת, עוטף גבעת מרדכי, נכנס בשערי האוניברסיטה העברית בגבעת רם לכיוון ביטוח לאומי הסניף הראשי, מגיע לבנייני האומה ואוסף את הנוסעים שמגיעים מהרכבת הכבדה לירושלים, ממשיך הלאה לכיוון - - -

<שלומית אבינוח-קואולמן: זה הירוק?

<זוהר זולר: זה הפרוזדור הירוק.

<זוהר זולר: ממשיך הלאה לכיוון רחוב בר אילן בואכה הר הצופים, עד קמפוס הר הצופים, לתוך מנהרת האוטובוסים הקיימת היום, שם תעצור הרכבת בתחנתה הסופית, ושלוחה נוספת לגבעת שאול.

<זוהר זולר: כך שבסופו של עניין אחד הקווים, למשל, יכול להיות מגבעת שאול, שהוא תשתית ירוקה, יעלה על תשתית אדומה ויגיע לנווה יעקב.

<זוהר זולר: אז יהיה קו שירות אחד מגבעת שאול לנווה יעקב, שהוא קו מאוד אטרקטיבי בעניין הזה.

<זוהר זולר: יהיה קו נוסף מקניון מלחה, רכבת - - -

ישראל אייכלר: תחנה סופית יהיה בהר המנוחות שם בגבעת שאול?

<זוהר זולר: סופית, תרתי משמע.

<זוהר זולר: אבל ברמה העקרונית, משני הפרוזדורים האלה אפשר לייצר 5 קווים תפעוליים שונים ואם נוסיף לכך את הפרוזדור הכחול, שסיים את תקופת ההתנגדויות בתהליך הסטטוטורי שלו, שזה עוד 20 קילומטר נוספים שאנחנו מדברים - - -

ישראל אייכלר: הכחול זה גם רכבת?

<זוהר זולר: גם רכבת.

<זוהר זולר: הקו הכחול נוסע גם הוא משכונת גילה בדרום באמצעות דרך חברון לכיוון קרן היסוד, רחוב קינג ג'ורג', או כמו שאומרים בירושלמית המלך קינג ג'ורג', צומת האיקסים, רחוב שטראוס יורד תחת הקרקע ל-2 קילומטרים מהסיבה הפשוטה, שרוחב הרחוב שם לא מאפשר רכבת עילית, אלא אם כן מורידים שתי שורות של בתים לאורך 2 קילומטרים.

ישראל אייכלר: תהיה רכבת תחתית שם?

<זוהר זולר: שם יהיו שלוש תחנות תחתיות.

ישראל אייכלר: ליד ביקור חולים זה ייכנס?

<זוהר זולר: ליד ביקור חולים, אמת.

<זוהר זולר: שם יהיה פורטל הכניסה, פורטל היציאה הוא באזור בר אילן, צומת בר אילן, בואכה הר חוצבים לכיוון שכונת רמות.

ישראל אייכלר: מתי זה עומד לקרות?

<זוהר זולר: אנחנו בתהליך סטטוטורי עכשיו, נהיה בשלים ברמה התכנונית למכרז ב-2019.

<זוהר זולר: במידה שיסתייע והתקציב הדרוש יועמד ולא יהיו תקלות בהליך הסטטוטורי שאנחנו עוברים כרגע אנחנו נהיה ערוכים למכרז דומה כמו לפרוזדור הירוק ב-2019, עם עבודות הכנה.

<זוהר זולר: גם שם השיטה של עבודות הכנה, 75%, סדר גודל, מעבודות ההכנה מתבצעות על ידי הסקטור הציבורי, דהיינו מדינה, 25% מהנדסה אזרחית על ידי זכיין, ככל שיגיע.

<זוהר זולר: זאת אומרת - - -

ישראל אייכלר: מתי נראה לכם שזה יסתיים אם הכול יילך כשורה?

<זוהר זולר: הנבואה, הפעם לא - - -

ישראל אייכלר: עשר שנים זה לא הרבה.

<זוהר זולר: לוחות הזמנים, עם כל ההתניות, ההתליות ואם ואם ואם ואם, שיש הרבה 'ואם' כאלה, אם כל הגופים כולם מתכנסים לימין ומסוגלים לייצר באמת מסלול חלק לעבודה ניתן להגיע לעבודה ברמה של 2026 לשלושת הפרוזדורים האלה פועלים.

<זוהר זולר: הרבה התניות, הרבה התליות, הרבה אולי'ים, הרבה אם, אבל הרבה מוטיבציה מצדנו לייצר את זה.

<זוהר זולר: התפקיד שלנו זה לבוא חדורי מוטיבציה לייצר.

<זוהר זולר: הבשורה המשמעותית היא ששלושת הפרוזדורים הללו, בהינתן שלושת הפרוזדורים הללו, סדר גודל של 50% מתושבי ירושלים יהיו במרחק הליכה של כ-500 מטר מתחנת הסעת המונים, וזו מהפכה שאני חושב שידידי שותף לה, זו מהפכה אמיתית.

<זוהר זולר: 50% מתושבי ירושלים נמצאים במרחק הליכה מתחנת הסעת המונים מסילתית.

<זוהר זולר: תוסיף על זה את כל האוטובוסים המזינים שקיימים, שדרך אגב זאת המסה העיקרית.

<זוהר זולר: מסילה מסילה, אבל בסוף מרבית הנוסעים שלנו עדיין נוסעים באוטובוס וחשוב גם ציין את הדבר הזה.

<זוהר זולר: זו בשורה ענקית.

ישראל אייכלר: שמה?

ישראל אייכלר: שיצטרכו פחות אוטובוסים?

<זוהר זולר: אל"ף, יצטרכו פחות מכוניות, וזו הבשורה המשמעותית והגדולה.

<זוהר זולר: בדרך כלל, למדנו להכיר, מספר האוטובוסים לא יורד, אלא הוא פשוט בנוי נכון יותר, הוא נותן שירות שמזין את הסעת ההמונים.

ישראל אייכלר: כן, בפרט שיש מחסור כזה בנהגים והרכבת לא צריכה יותר משני נהגים, זה כבר רווח גדול.

ישראל אייכלר: אתה יודע את הבעיה הזאת, בירושלים בפרט ובכל הארץ, 3,000 נהגים חסרים.

ישראל אייכלר: זה לא יאומן.

ישראל אייכלר: אנחנו רוצים לתת לרביד, אבל לפני זה אני רואה שגיל, יש לו הרבה מה לומר, אבל תגיד את זה ממש במשפט.

יעקב גיל: אני אשתדל.

יעקב גיל: אז קודם כל ככל שתהיה רשת של רכבות קלות כמובן זו תהיה בשורה גדולה מאוד בירושלים.

יעקב גיל: אנחנו רוצים להעלות את הסוגיה שבמסגרת המשא ומתן בעצם יש הזדמנות ויש חובה אפילו לטפל בבעיות קיימות בהסכם ההיסטורי עם סיטיפס ואנחנו לא מקבלים לזה מענה מהדברים שנאמרים כאן.

יעקב גיל: יש באמת רצון גדול לסלול ולהוציא שלוחות והארכות, אבל שבלהט הסלילה לא ידרסו את רמת השירות שאחר כך מקבלים בפועל.

יעקב גיל: בראש ובראשונה אחת הסוגיות המטרידות ביותר זה כל סוגיית המונופול שניתן לסיטיפס בהסכם המקורי על מערך התחבורה בכלל בירושלים, סעיף בהסכם שמונע הפעלת קווים יעילים בירושלים.

יעקב גיל: למשל היום לא ניתן להפעיל קו ישיר מהתחנה המרכזית להדסה עין כרם, בגלל שהוא ייסע בחפיפה עם הרכבת הקלה ונגרם סבל לציבור רק בגלל המונופול הזה שניתן לסיטיפס.

יעקב גיל: אנחנו מצפים מהמדינה שתגן על הזכויות של הנוסעים ותדרוש ותוודא בהסכמים החדשים, בכל ההתקשרויות החדשות, בין אם זה יהיה עם סיטיפס ובין אם ייקנו מחדש את הפרויקט בתהליך של buy back, בעצם יוודאו שלא יינתן מונופול - - -

ישראל אייכלר: שלא יגבילו את חופש התנועה.

יעקב גיל: שלא יגבילו את חופש התנועה, בנוסף צריך לוודא שמפיקים את הלקחים מכל שיטת מכונות הכרטיסים המיושנות שגורמות לאנשים להפסיד רכבות גם בגלל שיש מעט מכונות וגם בגלל שהן מאוד איטיות, וכמובן כל עניין ההצטיידות בקרונות, שההצטיידות בקרונות לא הייתה מספקת כבר לשלב ההפעלה הראשוני ובעצם אנחנו מצפים שיינתן לזה מענה.

יעקב גיל: אז זה נכון שצריך את המסילה וצריך אותה כמה שיותר מהר, אבל בהזדמנות הזו שחותמים עם הזכיין הקיים ובעתיד אולי עם זכיין אחר, אז צריך לוודא שהסוגיות האלה נכנסות פנימה.

יעקב גיל: אנחנו לא מקבלים לזה מענה ואנחנו מקווים שהוועדה תעזור לנו לקבל מענה לסוגיות האלה שהן לא פחות חשובות.

ישראל אייכלר: בהחלט העלית נושא שלפעמים בעסק הגדול של המיליארדים ושל החפירות מתחת לאדמה ומעל האדמה אנחנו ממהרים לשכוח לפעמים את האיש שעומד בתחנה עם הכרטיס ועם המכונה.

יעקב גיל: בדיוק.

ישראל אייכלר: אתה צודק, אבל השירות הזה, נראה לי, שייך למחלקה אחרת בתוך משרד התחבורה, לא?

יעקב גיל: אז או שאין כתובת במשרד התחבורה או ש - - - אנחנו רואים תהליך שבו נעשים ההסכמים וההתקשרויות, אבל ההיבטים האלה לא מקבלים מענה.

יעקב גיל: גם אם יש מחלקה אחרת, היא צריכה להיות משולבת ב - - -

ישראל אייכלר: היא צריכה להיות משולבת, נכון.

יעקב גיל: השורה התחתונה היא חשובה.

<איתן טי: במכרז החדש הלקחים האלה הופקו.

יעקב גיל: כדאי להפיק את הלקחים גם במסגרת השלוחות וההארכות, לא רק במסגרת ה - - -

<איתן טי: הרשות הארצית במשרד התחבורה היא האחראית על נושא התפעול.

<איתן טי: במכרזים החדשים הלקחים האלה הופקו ובטח שלא - - -

ישראל אייכלר: הם שותפים?

ישראל אייכלר: הרשות לתחבורה ציבורית משותפת גם בצרכים הקטנים האלה של - - -

יעקב גיל: אבל מה עם ההארכות והשלוחות?

יעקב גיל: אפשר בהזדמנות הזאת לתקן את כל העיוותים גם כאן, בהארכות והשלוחות, לא לחכות לקו הירוק העתידי והכחול.

יעקב גיל: יש לנו כאן הזדמנות.

יעקב גיל: אתם הרגולטור, אתם אמורים להגן על השירות שניתן לציבור, וזאת הדרך שאתם אמורים לנקוט בה.

ישראל אייכלר: כן.

ישראל אייכלר: עכשיו אנחנו נעבור לאריה קינג, חבר מועצת העיר ירושלים.

<אריה קינג: קודם כל אני מברך מאוד על הדיון בוועדה.

<אריה קינג: אני רוצה לבקש שנתייחס פה וגם לשמוע את ההתייחסות של בעלי המקצוע לשני נושאים.

<אריה קינג: הראשון הוא, אין זה סוד שהרכבת היא מהפכה והצלחה כבירה.

<אריה קינג: אני אומר את זה כתושב וגם היום כנבחר ציבור בתקופה האחרונה, אבל אחד המחירים ששילמנו לזה זה צמצום קווי התחבורה הציבורית, אם זה אגד במקרה של ירושלים, ואגד, אין זה סוד, לא מתפקדת כמו שהיינו רוצים.

<אריה קינג: יש אין ספור תלונות על חוסר התפקוד שלהם, חוסר בנהגים, ביטול קווים, לא מכסים את העיר כמו שצריך.

<אריה קינג: אני חושב שאחד הפתרונות שצריך לשקול, כולל עם התפתחות הקווים העתידיים, זה הכניסה של מוניות שירות.

<אריה קינג: העיר הזאת חייבת - - -

ישראל אייכלר: אתה בטוח שאנחנו דנים בנושא הזה עכשיו?

ישראל אייכלר: אנחנו מדברים על הרכבת וסיטיפס.

<אריה קינג: אני יודע, אבל ככל שאנחנו מפתחים את הרכבת אנחנו מצמצמים את מספר האוטובוסים.

<אריה קינג: כשאנחנו עושים דבר כזה ואנחנו תלויים מצד השימוש בקווי התחבורה של האוטובוסים רק על אגד זה מוכח, היום אין חולק עליי בכלל, אני לא מכיר מישהו שחולק על זה.

ישראל אייכלר: שמה?

ישראל אייכלר: שצריך מוניות שירות?

<אריה קינג: אין תפקוד.

<אריה קינג: אגד לא מתפקדים.

<אריה קינג: אני לא מכיר מישהו שחושב אחרת בירושלים.

ישראל אייכלר: כן, אבל מה זה קשור לרכבת?

<אריה קינג: מה שקורה זה ש - - -

ישראל אייכלר: גיל אמר משהו שקשור, הוא אומר שיש הסכם, שאסור להכניס אוטובוסים בקו הרכבת.

ישראל אייכלר: נדמה לי שהם כבר נהיו גמישים יותר, כן הפעילו אוטובוסים בקווים מסוימים למרות ההסכם הזה, אבל מה - - -

<אריה קינג: לא, אז מצמצמים את - - - הרכבת מצמצמת גם את מספר האוטובוסים בעיר.

<אריה קינג: זה מה שקורה.

<אריה קינג: אני אומר - - -

ישראל אייכלר: מי מפריע למוניות השירות לפעול?

<אריה קינג: אין להם אישור לכך בירושלים.

ישראל אייכלר: בסדר, אבל זה לא קשור לעסקה בין - - -

<אריה קינג: אני אומר שהעירייה, המדינה, באה ומרחיבה - - -

ישראל אייכלר: אתם בהסכם מגבילים מוניות שירות?

ישראל אייכלר: אז בואו נעשה דיון נפרד על מוניות שירות.

<אריה קינג: אני לא אומר שהם, אני אומר שהמדינה, כשהיא מקדמת את קו הרכבת והיא צריכה לקדם, היא צריכה לקדם במקביל את האפשרות לשירותי מוניות שירות בירושלים, כי אם לא האזרחים סובלים.

ישראל אייכלר: אתה אומר משהו שאולי שווה דיון בפני עצמו.

<אריה קינג: זה דבר אחד.

<אריה קינג: דבר שני, אני רוצה לנצל את ההזדמנות הזאת שאנחנו כאן עם אנשי המקצוע.

<אריה קינג: אני חושב שמה שנאמר פה כרגע, שבעתיד כל תושב יהיה במרחק הליכה לתחנה, אני רוצה להסתייג טיפה מהאמירה הזו.

<אריה קינג: כתושב מזרח ירושלים אני לא רואה את זה קורה, לא ב-20 השנה הקרובות אפילו, לצערי הרב, ששכונות כמו ג'בל מוכבר ואום טובא, כמובן לא השכונות שמעבר לחומה, שהן בכלל לא בתכנון אפילו, אני חושב שצריך שתצא מפה בשורה שמתכננים את קווי הרכבת לכל אזורי ירושלים, מה שכיום לא קיים, גם לא בקו החום.

<איתן טי: אם אפשר להתייחס לבשורה הזאת, היא יחסית קלה, כי באמת מתכננים.

<אריה קינג: לכפר עקב יש רכבת?

<אריה קינג: אני לא חושב.

<איתן טי: התחנה הסופית של הקו החום - - -

<אריה קינג: היא בעטרות.

ישראל אייכלר: רגע, מה אמרת?

ישראל אייכלר: איפה תהיה התחנה?

<איתן טי: יש תכנון, כרגע ראשוני, לקו למזרח ירושלים, מתוך תפיסה שכל העיר צריכה לקבל שירות.

<זוהר זולר: אום ליסון בדרום עד לכיוון עטרות בצפון, זה קו שנותן, עוד פעם, מזרח-מערב.

<אריה קינג: אבל ענאתא ושועפט וכפר עקב לא וקלנדיה לא.

ישראל אייכלר: אני ממש מעריך את זה שהעלית את זה, אריה, זה חלק מאוד חשוב, אני רוצה לחזור לנושא שלנו כי אנחנו קבענו חצי שעה דיון ואנחנו כבר שלושת רבעי.

ישראל אייכלר: בבקשה, ירון רביד, קודם כל תספר לנו מה התקדם מאז הדיון הקודם, לא היית פה בתחילת הדיון, הם בישרו לנו בשורות טובות.

<ירון רביד: אני מתנצל.

<ירון רביד: קודם כל אני רוצה להודות ליושב ראש הוועדה גם על הדיון הקודם, שלדעתי נתן דחיפה למשא ומתן וגם על הדיון הזה.

<ירון רביד: אנחנו נמצאים בשלבים אחרונים של המשא ומתן וכמו שזוהר, חברי, תיאר, אנחנו מקווים עד אמצע החודש להיות עם טיוטות מסוכמות של הנושאים השונים, מערכת ההסכמים, על מנת לממש את הפרויקט.

<ירון רביד: אני רק רוצה הערה קטנה, לגבי נושא התחרות, כדי להעמיד דברים על דיוקם.

<ירון רביד: גם היום המדינה מפעילה אוטובוסים בצפון.

<ירון רביד: הנושא של מתן שירות באוטובוסים והזנה של הרכבת הקלה הוא דבר שמקובל בכל העולם וגם ניתן לבצע כמובן קווים שמתחרים, יש לזה - - -

יעקב גיל: תשלום נוסף.

<ירון רביד: גם כדאי לזכור מה נעשה.

<קריאה: אנחנו משלמים גם וגם כרגע.

<ירון רביד: לא הפרעתי לכם, שמעתי אתכם בקשב רב.

<ירון רביד: אני רק מעיר שכדאי לדייק בדבר הזה.

<ירון רביד: ורק הערה לגבי הנושא של מערכת הכרטוס, אז גם היא מקבלת טיפול, גם הנוכחית וגם החדשה, במסגרת הנושא של ההארכות והשלוחות וההצעות שלנו שהיו בעבר לשדרג את המכונות וכו', אני מקווה שיקבלו עכשיו פתרון דרך הפרויקט.

ישראל אייכלר: מי מפעיל את הכרטיסים שהעירייה מפעילה, זה אתם?

ישראל אייכלר: יש מכונות כרטוס לא על הרכבת, בצד, הבטיחו לנו בדיונים קודמים שהעירייה או מישהו מתכנית אב - - -

<זוהר זולר: יש תוספת מכונות.

ישראל אייכלר: יש איזה תוספות של מכונות לא - - - וזה עובד?

<ירון רביד: הן עוד לא הוצבו.

<ירון רביד: הן צריכות להיות מוצבות על ידי העירייה.

ישראל אייכלר: הובטח לנו שזה יוצב.

ישראל אייכלר: מתי?

ישראל אייכלר: מי אחראי על זה?

ישראל אייכלר: אתה?

<שמחה אורנשטיין: הובטח בזמנו שזה ייקח חצי שנה, ובאמת המכתב שלך עזר מאוד בכל הנושא של תיאום תשתיות, יש אישור עבודה וכרגע זה מתכנס לעבודה.

ישראל אייכלר: מתי זה יהיה?

ישראל אייכלר: תן לנו איזה תאריך.

ישראל אייכלר: נדמה לי שהייתה בקשה שביקשנו בדיון הקודם.

ישראל אייכלר: ביקשנו בדיון הקודם תאריך, אמרתם משהו כמו חצי שנה.

<שמחה אורנשטיין: אמרנו, כן, בדיון הקודם אמרנו משהו בסביבות חצי שנה.

ישראל אייכלר: נו, זה כבר חצי שנה.

<שמחה אורנשטיין: לא, עוד לא עברה חצי שנה.

ישראל אייכלר: כמה זמן אנחנו?

<שלומית אבינוח-קואולמן: מפברואר, שלושה חודשים עברו מאז הדיון הקודם.

<שמחה אורנשטיין: זה עדיין נשאר פחות או יותר אותו תאריך.

ישראל אייכלר: נראה לך שבסוף הקיץ זה כבר יהיה?

<שמחה אורנשטיין: כן, מבחינת אישורי העבודה, זה כרגע נפתח, יש את כל האישורים, יש אישור עבודה, הכול מוכן.

ישראל אייכלר: אז מה חסר עוד?

<קריאה: עבודה.

<שמחה אורנשטיין: יש עוד איזה שהיא התלבטות כי אגד במקביל הולכת להציב מכונות בכל העיר והיא ביקשה שאולי היא זאת שתציב את המכונות, אבל כנראה שאנחנו לא נעצור, אנחנו נגמור את התהליך.

<שמחה אורנשטיין: הם ביקשו שתהיה אחידות, לא יהיה שלושה סוגים, יש סיטיפס, יש - - -

ישראל אייכלר: אז שיזדרזו.

<שמחה אורנשטיין: אז כרגע יש לנו את המטרה של חצי שנה שנתנו בפגישה הקודמת ואנחנו מקווים - - -

ישראל אייכלר: אל תחכו לאף אחד, אני מבקש, כי טוב מאוד שיהיה כרטוס אחד, אבל לא אכפת לי שיהיו שניים, כי אם אחד מקולקל אז נלך על מישהו אחר, אני לא יכול להיות תלוי באחד.

ישראל אייכלר: אתה היית באמצע, יש הסכם, מה זה ההסכם?

ישראל אייכלר: תספר לנו על ההסכם הגדול.

ישראל אייכלר: היה פער ביניכם של 45 מיליון יורו, איך הסתדרתם?

<ירון רביד: לא היה פער של 45 מיליון יורו.

<ירון רביד: גם בוועדה הקודמת יידעו פה, מחיר הקבלנים מסוכם, היו פערים לגבי ההסכם של סיטיפס עצמה והם נפתרו בפגישה בערב הפסח וכרגע אנחנו עוסקים בסיכום של ההסכמים הקבלניים עצמם, בכתיבה שלהם, זה גם עוד הסכמים שצריכים לעבור אישור של המערכת הבנקאית שמלווה אותנו ואנחנו מתקדמים ביחד עם המדינה.

ישראל אייכלר: כמה זה יעלה לנו?

<ירון רביד: הפרויקט כולו?

ישראל אייכלר: לא, ההסכם.

<ירון רביד: הפרויקט עולה כ-350 מיליון יורו.

<ירון רביד: זה מחיר שסוכם כבר - - -

ישראל אייכלר: זה מה שדרשתם גם בפעם הקודמת והם היו מוכנים לשלם רק 310 ולכן אמרתי 45 מיליון יורו.

<ירון רביד: לא, היושב ראש, זו כבר סוגיה שהיא פתורה, הנושא של המחיר הקבלני, גם בדיון הקודם אני הבהרתי את זה.

ישראל אייכלר: לאן הגעתם?

<זוהר זולר: הפער שאתה מציין - - -

<ירון רביד: הוא כבר פתור.

<זוהר זולר: היסטורי ונפתר.

ישראל אייכלר: והיום זה 350?

<ירון רביד: כן.

ישראל אייכלר: פעם מישהו סיפר לי שהיה משא ומתן בין שני סוחרים, הם רבו יום שלם, בסוף הוא אומר, 'אתה יודע מה?

ישראל אייכלר: בוא נתפשר'.

ישראל אייכלר: בסדר, ישבו להתפשר, אז הוא אומר, 'למה לנו לריב כל הזמן?

ישראל אייכלר: כבר יהיה כמו שאני ביקשתי'.

ישראל אייכלר: אם אתם ביקשתם 350 והמדינה נותנת - - -

<ירון רביד: לא, אנחנו היינו במחירים גבוהים יותר, 350 זה תוצאה של הפשרה.

ישראל אייכלר: יופי.

ישראל אייכלר: בכל אופן, היות שאין לנו את הנתונים ואין לנו מושג, אמרתי גם קודם, אם הקו הראשון עלה 4 מיליארד, כך שאלה מספרים שאין לנו בהם - - - אז אני לא יודע אם זה יקר או זול.

<ירון רביד: זה החלק שקשור רק לעבודות שמטופלות על ידינו, יש גם עלויות שהמדינה השקיעה בפינוי תשתיות וכו'.

ישראל אייכלר: אז הדבר היחיד שהאזרח יצפה ממני לשאול זה תן לי עוד תאריכים.

ישראל אייכלר: התאריכים שהוא נתן לנו זה עד זקנה ועד שיבה, תן לנו תאריכים יותר - - -

<ירון רביד: אין לי תאריכים יותר טובים כי הוא מנהל הפרויקט שלי.

<ירון רביד: לא, באמת, אני מדבר ברצינות, היושב ראש.

<ירון רביד: תכנית אב לתחבורה מנהל את הפרויקט ואנחנו קבלן.

<ירון רביד: ברגע שימסרו לנו את השטחים לעבודה אנחנו ניכנס לעבודה.

ישראל אייכלר: סיפרתי לאלה שהיו פה בהתחלה שנסעתי אתמול שם, הקטע עד המפלצת כבר ממש מוכן.

<ירון רביד: נכון.

ישראל אייכלר: אז למה שלא תפעילו את זה תוך שלושה חודשים נניח?

<ירון רביד: מה זה להפעיל?

<ירון רביד: את הרכבת?

ישראל אייכלר: כן.

<ירון רביד: לא, אין לנו אפשרות, יש לנו עבודות של הנחת מסילות, מערכות חשמל.

<זוהר זולר: רק כדי לסבר את האוזן, כדי שלא נהיה מעורפלים, למה 29 חודשים?

<זוהר זולר: בסך הכול מה זה, זה אי תנועה מוכן.

ישראל אייכלר: נכון, נו?

<זוהר זולר: חוץ מהעובדה שצריך לחפור 2 מטרים, לתקן את מתקני ה-multi-tubular, להתקין את כל מערכת החשמל, לתכנן אותה, לתכנן את צבר המערכות, בטון ראשון, בטון שני, הנחת מסילות בקצב של בין 10 ל-15 מטר ביום, הנחת המסילה, אלה המספרים הבינלאומיים, כאן אין חדש תחת השמש, אלה העבודות - - -

<ירון רביד: יש כאן לא מעט עבודה עוד.

<עדן טאקו: למה לא מלכתחילה, כשעשו את החפירות, בשביל לעבוד על זה, זה מין שיטה כזאת מאוד מצחיקה, שחופרים ואז מכסים ואז חופרים שוב פעם ושמים חשמל ואז מכסים שוב פעם וחופרים שוב פעם ושמים משהו אחר.

<עדן טאקו: כל פעם את אותה נקודה חפרו מיליון פעם.

<זוהר זולר: לא, חוץ מבעובדות את צודקת בכול.

<עדן טאקו: זה כבר היה חפור.

<זוהר זולר: זה לא נכון.

ישראל אייכלר: אני אסביר את הפער ביניכם.

ישראל אייכלר: הייתי במנהרה של הרכבת הגדולה שנוסעת לתל אביב, אז אמרו לנו שיש פנייה ויש ריהוט בבית והריהוט זה החשמל והפסים והדברים האלה.

ישראל אייכלר: מה שאת אומרת שכבר עשו זה את הבניין, את המבנה חפרו, הוא מדבר כבר על הריהוט.

ישראל אייכלר: זה הפער ביניכם.

<זוהר זולר: עוד פעם, יש לנו גם תמונות אם תרצו, הבאנו קצת כדי שנדבר על הדברים מהשטח מה שנקרא, אבל ברמה העקרונית הרחוב עצמו - - -

ישראל אייכלר: כמה זמן הסרט שאתה רוצה להראות?

<זוהר זולר: זה תמונות, זה שקפים.

<שלומית אבינוח-קואולמן: אני לא יודעת איך להפעיל את זה.

<שלומית אבינוח-קואולמן: זה לא החדר שלנו.

<זוהר זולר: לא, הבאנו בכל מקרה, אבל ברמה העקרונית, הרחוב עצמו, רק להשביע את דאגתך, הרחוב עצמו הוא רחוב מוכן, הוא לא ייפתח פעם נוספת, המדרכה היא מדרכה מוכנה, המיסעה היא מיסעה מוכנה, העצים נשתלו, ריהוט הרחוב בצדי המסילה קיים - - -

<ירון רביד: עובדים רק ברצועה המרכזית.

<זוהר זולר: הרצועה המרכזית, אי תנועה מרכזי של 7 מטרים בלבד בתחנות הוא המקום שבו תעבוד הרכבת להנחת המסילות.

<זוהר זולר: זו מסקנה מאוד מאוד חשובה מהפעם הקודמת ששם דומה יותר למה שאת חווית בתור - - -

ישראל אייכלר: אני רוצה לתת משפט למוריה ולהדסה כדי שנוכל לסגור את הישיבה עם סיכום.

<אבנר מרקוביץ': חברת מוריה עובדת בהתאם למה שאמר זוהר קודם, על הקווים של ההארכות והשלוחות כרגע.

<אבנר מרקוביץ': אנחנו עובדים גם בנווה יעקב, בעבודות הכנה לקראת השלב שבו הזכיין נכנס, גם בנווה יעקב, גם לאורך, מהר הרצל לכיוון הדסה, מחכים לחתימה מול הדסה בשביל להיכנס ל - - -

ישראל אייכלר: עם הדסה?

ישראל אייכלר: זה הסכם אחר.

ישראל אייכלר: בבקשה, הדסה, מתי אתם מוכנים עם ההסכם לגבי התחנה?

<אהוד שאולוף: אנחנו מברכים על הדיון בוועדה.

ישראל אייכלר: אני אומר הדסה בלי להגיד את השם שלך, סליחה.

<אהוד שאולוף: אודי שאולוף.

<אהוד שאולוף: אנחנו בטיוטה הסופית לפני חתימה, כבר לפני הפגישה כאן תיאמנו ישיבה לשבוע הבא ואני מעריך שבמהלך השבוע-שבועיים הקרובים אנחנו חותמים על ההסכם ולמעשה אפשר לצאת לדרך.

ישראל אייכלר: אני ממליץ לכם שבחגיגיות שתהיה בחתימה של ההסכם ב-15 ביוני, שגם אתם תהיו מוכנים, כדי שהדסה תוכל לבוא לציבור, עכשיו אני יחצ"ן שלכם, הנה אנחנו משולבים, אנחנו מבחינתנו מוכנים לקבל את התחנה, עכשיו רק את הדרך.

ישראל אייכלר: אני לא רואה שום סיבה שלא תעמדו בתאריך של ה-15 ביוני.

<אהוד שאולוף: מקבל את ההמלצה.

ישראל אייכלר: תודה רבה.

ישראל אייכלר: אני רוצה לסכם את הדיון.

ישראל אייכלר: הוועדה מברכת על התקדמות הצדדים במשא ומתן על הארכת הקווים של הרכבת הקלה עד להדסה ועד לנווה יעקב.

ישראל אייכלר: הוועדה מקווה שהעבודות יתחילו במהרה וקו הרכבת יפעל עד הדסה עוד יותר מוקדם מאשר אמרו נציגי משרד התחבורה, שזה שנתיים וחצי.

ישראל אייכלר: מי ייתן.

ישראל אייכלר: דבר שני, אנחנו פונים לעיריית ירושלים לזרז את התקנת מכונות הכרטוס המהיר, ככל האפשר עד סוף הקיץ לפחות, הכי מאוחר.

ישראל אייכלר: לגבי הקו הירוק והקו הכחול, אנחנו נרצה לראות את התכניות, שנוכל לברך על המוגמר.

ישראל אייכלר: אמר פעם מישהו שבנה פרויקט גדול, ואני רוצה להגיד את זה לכם, הוא אמר 'בכל שנה אני רוצה להרוויח חודש, בכל חודש אני רוצה להרוויח שבוע ובכל שבוע אני רוצה להרוויח יום'.

ישראל אייכלר: כנראה שלא חידשתי הרבה, שמעתי את זה כבר לפני הרבה שנים, אז גם אתם, שיהיה לכם בהצלחה ותודה רבה.